**ROMÂNIA (nu produce efecte juridice)\***

**JUDEŢUL MUREŞ**

**CONSILIUL LOCAL MUNICIPAL TÂRGU MUREŞ**

**Nr. 24.490 din 30.04.2020**

**Referat de aprobare**

**privind instalarea unor sisteme de panouri fotovoltaice pe imobilele administrate de Primăria Târgu Mureș**

Cu acest proiect, Consiliul Local va contribui la reducerea cheltuielilor cu energia electrică pentru aceste imobile.

Energia solară este o sursă de energie regenerabilă, produsă direct prin lumina și radiația solară. Folosind acest tip de energie, ajutăm la încetinirea încălzirii globale, o amenințare tacită pentru supraviețuirea speciei umane și nu numai. Cercetările au dovedit că aceste sisteme de panouri solare generează energie electrică suficientă fără să producă poluare. România este o țară favorizată din punctul de vedere al unghiului în care este luminată de Soare, cu 210 zile însorite pe an și un flux de energie de 1300 kWh/m2/an.

Conectarea sistemelor de panouri fotovoltaice la rețeaua de alimentare cu electricitate asigură o reducere suplimentară a cheltuielilor, energia produsă și nefolosită fiind preluată în rețea la un cost care se va scădea din factura de cheltuieli.

Exemplu de calcul al economiei realizate prin utilizarea unui sistem fotovoltaic de 27 KWh, cu panouri orientate spre sud, la prețul de 97.200 RON, la care se adaugă taxa de conectare:

Producție kwh/an 31.590 (s-a calculat cu 1300 ore însorite/an și o pierdere din producție pe sistem de 10% 27x0.9x1300=31.590).

1. Dacă din producția anuală de 31.590 kwh 50% este folosit pentru consum propriu (pentru care am plăti furnizorului 0,55 bani/kwh) și jumătate este vândută către furnizor (la prețul de 0,22 bani/kwh), economia anuală este de 15.795x0,55 + 15.795x0,22= 12.162,15 RON. In acest caz se amortizează in 7,9 ani.

După amortizare, pana la 20 de ani, durata de viață a panourilor, se economisesc (12,1\*12.162,15 ) 147.162 ron

\*Actele administrative sunt hotărârile de Consiliu Local care intră în vigoare şi produc efecte juridice după îndeplinirea condițiilor

prevăzute de art. 129, art.139 din O.U.G. nr. 57/2019 privind Codul administrativ

2. Dacă din producția anuală de 31.590 kwh 60% este folosit pentru consum propriu (pentru care am plăti furnizorului 0,55 bani/kwh) și jumătate este vândută către furnizor (la prețul de 0,22 bani/kwh), economia anuală este de 18.954x0,55 + 12.636x0,22= 13.204.62 RON. În acest caz se amortizează în 7,3 ani.

După amortizare, până la 20 de ani, durata de viață a panourilor, se economisesc (12,7\*13.204.62) 167.697 RON.

3. Dacă din producția anuală de 31.590 kwh 70% este folosit pentru consum propriu (pentru care am plăti furnizorului 0,55 bani/kwh) și jumătate este vândută către furnizor (la prețul de 0,22 bani/kwh), economia anuală este de 22.113x0,55 + 12.636x0,22= 14.247 RON. În acest caz se amortizează în 6,8 ani.

După amortizare, până la 20 de ani, durata de viață a panourilor, se economisesc (13,2\*14.247) 188.060 RON.

Astfel, prin montarea unor astfel de sisteme de 27 KWh (puterea maximă permisă de lege) pe 10 imobile administrate de Primăria Târgu Mureș (școli, grădinițe etc.), conform calculelor de mai sus, se pot obține economii substanțiale.

Printre alte avantaje mai putem enumera:

* creează o imagine a unui oraș modern și adaptabil la schimbările globale;
* arată interesul administrației publice locale față de sănătatea rezidenților;
* timp scurt de recuperare a investiției;
* garanții cuprinse între 10 și 30 de ani ale echipamentelor;
* costuri de întreținere minime.

**Inițiatori**

**Biró Csaba Szilveszter,**

**Kovács Lajos-Alpár**

\*Actele administrative sunt hotărârile de Consiliu Local care intră în vigoare şi produc efecte juridice după îndeplinirea condițiilor

prevăzute de art. 129, art.139 din O.U.G. nr. 57/2019 privind Codul administrativ

**ROMÂNIA (nu produce efecte juridice)\***

**JUDEŢUL MUREŞ Inițiator,**

**CONSILIUL LOCAL MUNICIPAL TÂRGU MUREŞ Biró Csaba Szilveszter,**

**Kovács Lajos-Alpár**

#### H O T Ă R Â R E A Nr.\_\_\_\_\_\_\_

#### din\_\_\_\_\_\_\_\_\_\_\_\_\_\_\_\_\_\_\_\_\_\_2020

**privind instalarea unor sisteme de panouri fotovoltaice pe imobilele administrate de Primăria Târgu Mureș**

***Consiliul Local Municipal Târgu Mureș, întrunit în ședință ordinară de lucru,***

Având în vedere:

1. Văzând Referatul de aprobare nr.24.490/30.04.2020 prezentată de domnii consilieri Biró Csaba Szilveszter și Kovács Lajos-Alpár, privind instalarea unor sisteme de panouri fotovoltaice pe imobilele administrate de Primăria Târgu Mureș
2. Avizele Compartimentelor de specialitate
3. Raportul Comisiilor de specialitate din cadrul Consiliului local municipal Târgu Mureş.

**În conformitate cu prevederile:**

Art. 129 alin. (1), alin. (4), art. 136 alin. (10), art. 139 alin. (1), art. 196 alin. (1) lit. a) și ale art. 243. alin (1) lit. a) din OUG nr. 57/2019 privind Codul administrativ **.**

**H O T Ă R Ă Ș T E :**

**Art. 1.** Se aprobă instalarea unor sisteme de panouri fotovoltaice pe imobilele administrate de Primăria Târgu Mureș (școli, grădinițe etc.).

**Art. 2.** Prezenta hotărâre se va realiza din fonduri proprii sau fonduri europene nerambursabile.

**Art. 3.** Termenul de realizare a prezentei hotărâri este 1 ianuarie 2025.

**Art. 4.**  Cu executarea prezentei hotărâri se încredințează Executivul Municipiului Târgu Mureș prin Direcția de specialitate.

**Art. 5.** În conformitate cu prevederile art. 19 alin 1 lit. e din Legea nr. 340/2004, republicată, privind instituția prefectului și art. 3 alin. 1 din Legea nr. 554/2004, Legea contenciosului administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Viză de legalitate,**

**p. Secretar General al Municipiului Târgu Mureș,**

**Director D.J.C.A.A.P.L.**

**Buculei Dianora-Monica**

\*Actele administrative sunt hotărârile de Consiliu Local care intră în vigoare şi produc efecte juridice după îndeplinirea condițiilor

prevăzute de art. 129, art.139 din O.U.G. nr. 57/2019 privind Codul administrativ

